Sweet Dreams

Sweet Dreams ialah sebuah siri drama televisyen Malaysia 2019 arahan Michael Ang. Dibintangi oleh Mira Filzah, dan Ben Amir. Siri drama ini memulakan tayangan perdana di Slot MegaDrama, Astro Ria bermula 5 Ogos 2019 menggantikan Setelah Terlafaznya Akad  Drama Sweet Dreams. MyInfoTaip. Dicapai 4 Ogos 2021 

 Sinopsis 
Puteri seorang gadis bisu yang diberi gelaran Ratu Kelam Kabut atau ‘Minah Clumsy’ sudah cukup sinonim dengan dirinya sejak kecil. Habis semua tiang dan dinding dilanggar, malah sudah banyak kali dia jatuh tertonggeng ke dalam longkang.

Bernasib malang atau dia memang punya masalah koordinasi fizikal tidak seimbang. Namun, beberapa siri kejadian malang tiba-tiba berubah dengan kemunculan seorang jejaka misteri yang sering menyelamatkannya. Tidak sempat mencium tanah, tubuh dia sudah disambut. Tidak sempat tergolek, tangannya sudah dipaut. Pelik, lelaki itu datang tanpa isyarat.

Qash Adam seorang pelukis selalu mendapat mimpi tentang kejadian buruk yang bakal menimpa. Kesengsaraan dialami pada zaman silam membuatkan dia kemurungan dan hidup dalam pengasingan. Anugerah yang dikurniakan membuat seluruh tubuh rasa terbeban.

Dihina, difitnah dan dicaci kerana dikatakan mempunyai kuasa magis membuatkan dia menolak sebarang bentuk hubungan dengan manusia. Dia tertekan, ini kelebihan atau satu sumpahan baginya. Mimpi yang datang bukan biasa-biasa. Ia datang dengan segunung tanggungjawab yang terlalu besar.

Namun, kemunculan seraut wajah dalam mimpinya meletakkan Qash dalam keadaan keliru. Banyak peristiwa lucu, pertelingkahan dan salah faham berlaku apabila si malang bertemu dengan si adiwira. Rahsia demi rahsia terbongkar.

Namun, sebanyak mana pun perbezaan antara Putri dan Qash, ada perasaan halus mengikat hati mereka berdua. Berkahwin dan kemudian bercinta tanpa tahu pengakhirannya.

 Pelakon 
Pelakon utama

Mira Filzah sebagai Puteri Nasuha
Ben Amir sebagai Qash Adam
Sean Lee sebagai Carl Khalif
Pelakon pembantu
Nina Juren sebagai Puan Laila
Yuna Rahim sebagai Cempaka
Nasz Sally sebagai Farah
PU Azman sebagai Tuan Fadil
Didi Astillah sebagai Melissa
Roy Azman sebagai Kamal
Yusuf Bahrin sebagai Dr Amar
Michael Ang sebagai Uncle Wong
Puteri Balqis sebagai Lisa
Jalaluddin Hassan sebagai Atok Hanapi

 Rujukan 

 Pautan Luar 

Kategori:Drama Melayu 2019
Kategori:Rancangan Astro Ria
Kategori:Drama adaptasi novel di Malaysia